Kriss Prondžers - Vikipēdija

# Kriss Prondžers

### Vikipēdijas raksts

Prondžers 1998.gada ziemas olimpiskajās spēlēs.

Kriss Prondžers (Chris Pronger) ir 1974.gada 11.oktobrī Kanādā dzimis hokejists, kurš spēlē aizsarga pozīcijā un patlaban skaitās Edmontonas "Oilers" komandas īpašums. Savas NHL karjeras laikā Prondžers ir saņēmis daudzus apbalvojumus, tādēļ pamatoti tiek uzskatīts par vienu no labākajiem līgas aizsargiem.

Krisu Prondžeru 1993.gada NHL draftā ar kopējo otro numuru izvēlējās Hārtfordas "Whalers". Nākamajā sezonā viņš "Whalers" sastāvā aizvadīja 81 spēli un tika iekļauts sezonas labāko NHL debitantu izlasē. Taču ārpus laukuma viņš iekūlās dažādās nepatikšanās - tika arestēts par braukšanu dzērumā un iesaistījās kādā kautiņā. Pēc otrās Hārtfordā aizvadītās sezonas viņš 1995.gadā tika aizmainīts uz Sentluisu pret Brendanu Šenehenu.

Sentluisas komandas galvenais treneris tolaik bija Maiks Kīnans, kuram raksturīgs savdabīgs trenēšanas stils, kuram daži spēlētāji pakļaujas labāk, citi - ne tik labi. Bieži tiek uzsvērts, ka tieši Kīnanam bijusi liela loma Krisa Prondžera audzināšanā un sagatavošanā pieaugušo hokejam, jo tieši Sentluisā hokejists sācis progresēt visstraujāk.

Pēc 2004./05. gada sezonas NHL lokauta Prondžers tika aizmainīts uz Edmontonas "Oilers", kas par aizsargu atdeva trīs spēlētājus - Ēriku Brūeru, Džefu Voivitku un Dagu Linču. Darījums notika, jo Sentluisas "Blues" nācās iekļauties jaunajos noteikumos par algu griestiem. "Oilers" ar Prondžeru ir noslēgts ilgtermiņa līgums uz pieciem gadiem par 6,25 miljoniem dolāru gadā.

K. Prondžers ir divreiz piedalījies NHL Visu zvaigžņu spēlē, pa vienai reizei saņēmis Norisa balvu un Hārta balvu. Kanādas izlases sastāvā piedalījies Nagano (4.vieta) un Soltleiksitijas (zelts) olimpiskajās spēlēs.

K. Prondžers tiek uzskatīts par vienu no labākajiem NHL aizsargiem viņa aizsardzības un arī uzbrukuma prasmju dēļ.

## [izmainīt šo sadaļu] Ārējās saites

- Krisa Prondžera statistika - tsn.ca
- Raksts par K. Prondžeru un olimpiskajām spēlēm Nagano - Slam! Sports

Saturs iegūts no "http://lv.wikipedia.org../../../k/r/i/Kriss_Prond%C5%BEers_148d.html"

Kategorijas: Kanādas hokejisti | Kanādas sportisti | 1974. gadā dzimušie

##### Views

- Raksts
- Diskusija
- Pašreizējā versija

##### Meklēt

##### Citās valodās

- Deutsch
- English
- Suomi
- Français
- Slovenčina